## Obrázok, na ktorom je text, písmo, symbol, logo Automaticky generovaný popis

Opis predmetu zákazky

# Obsah

[Obsah 2](#_Toc190705481)

[**Všeobecné východiská** 5](#_Toc190705482)

[**Spoločný legislatívny rámec** (v znení neskorších predpisov) 5](#_Toc190705483)

[**Konsolidovaná údajová základňa** 6](#_Toc190705484)

[**1.** **Zabezpečovanie bežnej servisnej podpory IS RIS** 8](#_Toc190705485)

[**1.1.** **Definície pojmov** 8](#_Toc190705486)

[**1.2.** **Popis** 8](#_Toc190705487)

[**1.2.1.** Detailný rozsah služieb podpory prevádzky 8](#_Toc190705488)

[1.2.2. **Služba ServiceDesk** 9](#_Toc190705489)

[1.2.3. **Nahlasovanie incidentov** 10](#_Toc190705490)

[1.2.4. **Realizácia malých zmien funkčnosti** 10](#_Toc190705491)

[1.2.5. **Parametre kvality poskytovanej služby** 10](#_Toc190705492)

[1.2.6. **Hodnotenie kvality požadovanej služby** 11](#_Toc190705493)

[1.2.7. **Stupne hodnotenia riešenia Incidentov** 12](#_Toc190705494)

[**2.** **Služby rozvoja IS RIS** 12](#_Toc190705495)

[**2.1.** **Definície pojmov** 12](#_Toc190705496)

[**2.2.** **Popis** 12](#_Toc190705497)

[**2.3.** **Použité technológie IS RIS** 14](#_Toc190705498)

[**3.** **Opis IS RIS** 15](#_Toc190705499)

[Skratky 15](#_Toc190705500)

[**3.1.** **Základná charakteristika Rezortného informačného systému (RIS)** 17](#_Toc190705501)

[3.1.1. Základný popis modulov systému 18](#_Toc190705502)

[**A.** **Regionálne školstvo** 18](#_Toc190705503)

[**B.** **Vysoké školy** 18](#_Toc190705504)

[**C.** **Štátna školská inšpekcia** 19](#_Toc190705505)

[**D.** **Prierezové moduly** 19](#_Toc190705506)

[3.1.2. Informačný portál 20](#_Toc190705507)

[**A.** **Verejné sekcie** 20](#_Toc190705508)

[**B.** **Privátne sekcie** 21](#_Toc190705509)

[3.1.3. Portál elektronických prihlášok 21](#_Toc190705510)

[3.1.4. Integračné rozhrania 22](#_Toc190705511)

[**A. Integračné služby** 22](#_Toc190705512)

[**A.1. Pre zápis údajov do RIS** 22](#_Toc190705513)

[**A.2. Pre poskytovanie údajov z RIS** 22](#_Toc190705514)

[**B.** **Integrácie v prostredí rezortu** 23](#_Toc190705515)

[**C.** **Integrácie v prostredí eGovernmentu SR** 24](#_Toc190705516)

[3.1.5. Podpora výkonu verejnej moci elektronicky 26](#_Toc190705517)

[**A.** **Realizácia podania elektronickým spôsobom** 26](#_Toc190705518)

[**B.** **Doručovanie elektronických úradných dokumentov** 26](#_Toc190705519)

[**3.2.** **Základná charakteristika informačného systému Elektronické služby regionálneho a vysokého školstva (ESRaVŠ)** 27](#_Toc190705520)

[3.2.1. Základný popis modulov systému 28](#_Toc190705521)

[**A.** **Portál elektronických služieb (PES)** 28](#_Toc190705522)

[**B.** **Dispečer elektronických služieb (DES)** 28](#_Toc190705523)

[**C.** **Registre elektronických služieb (RES)** 28](#_Toc190705524)

[**D.** **Manažment údajov a dátové integrácie (MDM a DI)** 28](#_Toc190705525)

[**E.** **Reporting, analytika a kontrola (RAK)** 29](#_Toc190705526)

[**F.** **Logovanie elektronických služieb (LES)** 29](#_Toc190705527)

[3.2.2. Integračné rozhrania 30](#_Toc190705528)

[3.2.3. Podpora výkonu verejnej moci elektronicky 30](#_Toc190705529)

[**A.** **Realizácia podania elektronickým spôsobom** 30](#_Toc190705530)

[**B.** **Podpisovanie a doručovanie elektronických úradných dokumentov** 30](#_Toc190705531)

[**3.3.** **Základná charakteristika informačného systému Pôžičky z FnPV (Pôžičky)** 31](#_Toc190705532)

[3.3.1. Základný popis modulov systému 31](#_Toc190705533)

[**A.** **Administrácia** 31](#_Toc190705534)

[**B.** **Interný portál** 32](#_Toc190705535)

[**C.** **Zákaznícky portál** 33](#_Toc190705536)

[**D.** **Všeobecné funkcionality** 33](#_Toc190705537)

[**E.** **Systémové služby** 33](#_Toc190705538)

[**F.** **Reporting** 34](#_Toc190705539)

[**G.** **Evidencia Pošta** 34](#_Toc190705540)

[**H.** **Účtovníctvo** 34](#_Toc190705541)

[**I.** **Bankový modul** 34](#_Toc190705542)

[**J.** **Evidencie notifikácií** 34](#_Toc190705543)

[**K.** **Orchestrácia a riadenie** 34](#_Toc190705544)

[3.3.2. Integračné rozhrania 34](#_Toc190705545)

[**A.** **Poskytnutie údajov žiadosti a príloh** 34](#_Toc190705546)

[**B.** **Poskytnutie informácie o realizácii storna žiadosti zo strany žiadateľa o pôžičku** 35](#_Toc190705547)

[**C.** **Poskytnutie informácie o zmene stavu žiadosti o pôžičku** 35](#_Toc190705548)

[**D.** **Opatrenie dokumentu pečaťou FnPV a zaslanie podpísaného dokumentu na email žiadateľa** 35](#_Toc190705549)

[**E.** **Poskytnutie konfiguračných parametrov** 35](#_Toc190705550)

[**F.** **Integrácie na Registre elektronických služieb** 35](#_Toc190705551)

[**G.** **Integrácie na CSRÚ** 35](#_Toc190705552)

## 

## **Všeobecné východiská**

Obstarávateľom zákazky je Ministerstvo školstva, výskumu, vývoja a mládeže Slovenskej republiky (ďalej len „Verejný obstarávateľ“ alebo aj „MŠVVaM SR“), ktorého postavenie a pôsobnosť upravuje zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. MŠVVaM SR je ústredným orgánom štátnej správy Slovenskej republiky pre materské školy, základné školy, stredné školy a vysoké školy, školské zariadenia, celoživotné vzdelávanie, výskum a vývoj, štátnu starostlivosť o mládež a rozvoj pohybových a športových aktivít v školách a školských zariadeniach. V rozsahu svojej pôsobnosti zriaďuje rozpočtové organizácie a príspevkové organizácie a kontroluje ich činnosť. V súlade s Čl. 4 štatútu MŠVVaM SR plní úlohy v oblasti výchovy a vzdelávania v materských školách, základných školách a stredných školách a v školských zariadeniach, vysokých škôl, celoživotného vzdelávania, výskumu a vývoja, starostlivosti o mládež a starostlivosti o rozvoj pohybových a športových aktivít v školách a školských zariadeniach.

Predmetom zákazky je zabezpečenie komplexných odborných služieb na zabezpečenie bežnej servisnej podpory a rozvoja informačného systému Rezortný informačný systém (RIS), ktorého integrálnou súčasťou sú moduly tvorené informačnými systémami Elektronické služby regionálneho a vysokého školstva (ESRaVŠ) a Pôžičky z FnPV (Pôžičky) (ďalej spolu aj ako „IS RIS“), a ktoré tvoria úzko prepojený ekosystém, a to ako na biznis úrovni reprezentovanej vzájomne prepojeným legislatívnym rámcom, tak aj na úrovni systémovej a technickej.

Hlavným cieľom zákazky je podpora a rozvoj trvalo udržateľného systému IS RIS, plne integrovaného s existujúcou štruktúrou IS Verejného obstarávateľa s využitím už existujúceho portfólia SW vybavenia vo vlastníctve Verejného obstarávateľa, ktorý bude prístupný oprávneným užívateľom po dobu 36 mesiacov.

## **Spoločný legislatívny rámec** (v znení neskorších predpisov)

* Zákon 245/2008 o výchove a vzdelávaní (školský zákon) a o zmene a doplnení niektorých zákonov,
* Zákon 596/2003 Z. z. o štátnej správe v školstve a školskej samospráve a o zmene a doplnení niektorých zákonov,,
* Zákon 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov,
* Zákon 597/2003 Z. z. o financovaní základných škôl, stredných škôl a školských zariadení,
* Zákon 131/2002 Z. z. o vysokých školách a o zmene a doplnení niektorých zákonov,
* Zákon č. 396/2012 Z. z. o Fonde na podporu vzdelávania,
* Zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení,
* Zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR,
* Zákon č. 5/2004 Z. z. o službách zamestnanosti a o zmene a doplnení niektorých zákonov,
* Zákon č. 595/2003 Z. z. o dani z príjmov,
* Zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov,
* Zákon 192/2023 Z. z. o registri trestov a o zmene a doplnení niektorých zákonov,
* Zákon 177/2018 Z. z o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii),
* Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií),
* Zákon č. 305/2013 Z.z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente),
* Zákon č. 69/2018 Z.z. o kybernetickej bezpečnosti a o zmene a doplnení niektorých zákonov,
* Zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov,
* Vyhláška č. 401/2023 Z.z. Ministerstva investícií, regionálneho rozvoja a informatizácie Slovenskej republiky o riadení projektov a zmenových požiadaviek v prevádzke informačných technológií verejnej správy,
* Vyhláška č. 78/2020 Z.z. Úradu podpredsedu vlády SR pre investície a informatizáciu o štandardoch pre informačné technológie verejnej správy,
* Vyhláška č. 179/2020 Z.z. Úradu podpredsedu vlády SR pre investície a informatizáciu, ktorou sa ustanovuje spôsob kategorizácie a obsah bezpečnostných opatrení informačných technológií verejnej správy,
* Nariadenie Európskeho parlamentu a Rady (EÚ) 2018/1724 z 2. októbra 2018 o zriadení jednotnej digitálnej brány na poskytovanie prístupu k informáciám, postupom a asistenčným službám a službám riešenia problémov a o zmene nariadenia (EÚ) č. 1024/2012.

## **Konsolidovaná údajová základňa**

Jednotlivé časti IS RIS pristupujú ku konsolidovanej údajovej základni, ktorá obsahuje nasledujúce objekty evidencie:

* regionálne školstvo v nasledujúcom členení
  + - Register zriaďovateľov,
    - Register škôl, školských zariadení a elokovaných pracovísk,
    - Register študijných a učebných odborov,
    - Register detí, žiakov a poslucháčov,
    - Register zamestnancov,
* vysoké školstvo
  + - Register vysokých škôl a inštitúcií,
    - Register študijných programov a študijných odborov VŠ,
    - Register študentov VŠ,
    - Register zamestnancov VŠ.

Konsolidovaná údajová základňa je spravovaná prostredníctvom automatizovaných aktualizačných procesov prepojených na zdrojové informačné systémy resp. referenčné registre verejnej správy. Dátová integrácia na referenčné registra verejnej správy dostupné z prostredia CSRÚ je realizovaná prostredníctvom množiny integračných modulov IS RIS. Tieto integračné moduly tvoria spoločný ekosystém pre centrálnu obojsmernú výmenu údajov v prostredí orgánov verejnej správy SR.

Predmet zákazky poskytne priestor pre zabezpečenie synergického efektu zhmotneného v jednotnej konsolidovanej údajovej základni ako aj konsolidovanom systémovom a prevádzkovom prostredí najmä čo sa týka výmeny údajov v prostredí eGovernmentu a poskytovania elektronických služieb pre fyzické a právnické osoby. Jednotná SLA umožní diverzifikáciu výpočtovej kapacity jednotlivých častí IS RIS, ktorá je aktuálne dedikovaná pre súvisiace rezortné automatizované procesy a zároveň pre procesy zabezpečujúce poskytovanie údajov pre prostredie eGovernmentu SR. Zároveň jednotné zmluvné zabezpečenie podporí realizáciu komplexných biznis procesov v oblasti regionálneho a vysokého školstva.

Predmetom tejto zákazky je záväzok poskytovateľa vykonávať a zabezpečovať pre Verejného obstarávateľa nasledovné servisné služby:

* Zabezpečovanie bežnej servisnej podpory IS RIS zahŕňa poskytovanie podpory pre zaistenie spoľahlivej, kontinuálnej a bezpečnej prevádzky IS RIS, riešenie incidentov a realizáciu malých zmien funkčnosti, ktoré vyplývajú zo zmien v prevádzkovom prostredí Verejného obstarávateľa,
* Služby rozvoja IS RIS zahŕňa veľké zmeny funkčnosti vychádzajúce z novovznikajúcich potrieb Verejného obstarávateľa, ktoré znamenajú zmenu/úpravu nastavení IS RIS, zabezpečenie úprav konfigurácie IS RIS, ktoré vyplývajú zo zmien v legislatíve zverejnených v Zbierke zákonov SR, metodických usmerneniach alebo organizačných a procesných požiadaviek Verejného obstarávateľa.

## **Zabezpečovanie bežnej servisnej podpory IS RIS**

## **Definície pojmov**

**„Objednávateľ“** je Verejný obstarávateľ.

**„Poskytovateľ“** jeúspešný uchádzač verejného obstarávania (budúci poskytovateľ predmetu zákazky).

**„IS RIS“** sa chápe ako rezortný informačný systém (RIS), ktorého integrálnou súčasťou sú moduly tvorené informačnými systémami Elektronické služby regionálneho a vysokého školstva (ESRaVŠ) a Pôžičky z FnPV (Pôžičky).

„**Bezpečnostný incident, kybernetický bezpečnostný incident**“ je akýkoľvek spôsob narušenia bezpečnosti IS RIS, ako aj akákoľvek bezpečnostná udalosť (udalosť, ktorá bezprostredne ohrozila aktívum alebo činnosť Objednávateľa), akékoľvek porušenie bezpečnostnej politiky Objednávateľa a pravidiel súvisiacich s bezpečnosťou informačných systémov verejnej správy.

Zároveň sa chápe aj ako akákoľvek udalosť, ktorá má z dôvodu narušenia bezpečnosti siete a informačného systému, alebo porušenia bezpečnostnej politiky alebo záväznej metodiky negatívny vplyv na kybernetickú bezpečnosť alebo ktorej následkom je

a) strata dôvernosti údajov, zničenie údajov alebo narušenie integrity systému,

b) obmedzenie alebo odmietnutie dostupnosti základnej služby alebo digitálnej služby,

c) vysoká pravdepodobnosť kompromitácie činností základnej služby alebo digitálnej služby alebo,

d) ohrozenie bezpečnosti informácií.

Bezpečnostný incident môže i nemusí prebiehať súčasne s Bežným incidentom alebo Kritickým incidentom. Pre povinnosti Poskytovateľa pri riešení Bezpečnostného incidentu platia rovnaké pravidlá ako pri Kritickom incidente. Bezpečnostný incident sa považuje za Kritický incident, a to aj v prípade, ak závažnosť incidentu nemá vplyv na obvyklú funkčnosť IS RIS, alebo ak nedosahuje intenzitu Kritického incidentu.

„**Bežný incident**“ je incident, ktorý sa prejavuje výpadkom fungovania jednotlivých častí IS RIS alebo ich funkčnosti, pričom neobmedzuje použitie IS RIS ako celku alebo jeho podstatných častí. Za Bežný incident sa považujú aj všetky ostatné incidenty, ktoré nespĺňajú definíciu Kritického incidentu.

„**Incident**“ je spoločne Bezpečnostný incident, Bežný incident a Kritický incident.

„**Kritický incident**“ je incident, ktorý sa prejavuje výpadkom IS RIS ako celku alebo jeho majoritnej časti, pri ktorom nie je možné použiť ani jednu jeho časť, alebo jeho výpadkom časti IS RIS, ktorá obmedzuje použitie systému v podstatnom rozsahu. Za kritický sa považuje incident, ktorý sa prejavuje plošne voči aspoň 20 % interným a externým používateľom IS RIS, je vyvolávaný opakovane alebo má trvalý charakter, a/alebo spôsobuje nepoužiteľnosť celého IS RIS na stanovený účel.

## **Popis**

Služba zabezpečenia bežnej servisnej podpory IS RIS rieši všetky Incidenty, štandardné nastavenie systému IS RIS a príslušných systémov. Zabezpečuje podporu plynulej prevádzky systému IS RIS a udržiavanie príslušnej dokumentácie systému IS RIS vrátane realizácie malých zmien funkčnosti.

## **1.2.1. Detailný rozsah služieb podpory prevádzky**

* riadenie a poskytovanie servisných služieb a činností ServiceDesku,
* riadenie a poskytovanie servisných služieb a činností v rezortnej elektronickej podateľni Objednávateľa pre podania IS RIS (vrátane jeho integrálnych súčastí a modulov) v rozsahu:
  + - overenia všetkých autorizácií v elektronickom podaní (elektronických podpisov alebo elektronických pečatí),
    - zasielanie upozornení Objednávateľovi o neúspešnom overení autorizácie podania a/alebo iné chybové hlásenia zaznamenané v rezortnej elektronickej podateľni Objednávateľa v rámci podaní v informačnom systéme Elektronické služby regionálneho a vysokého školstva (ESRaVŠ), vrátane vyhodnotenia chyby a ďalších dostupných informácií o podaní,
    - vytvorenie a odoslanie potvrdenia o doručení podania, ktoré sa zasiela do elektronickej schránky odosielateľa,
    - udržiavanie a aktualizácia systémových súčastí.
* vedenie evidencie nahlásených Incidentov,
* odstraňovanie Incidentov, resp. poskytnutie náhradného riešenia pri riešení Incidentov,
* poskytnutie služieb v súvislosti s posudzovaním a riešením Incidentov, ktoré boli spôsobené nesprávnym fungovaním,
* identifikácia problému, ktorý vznikol nekorektným zásahom koncového používateľa, jeho analýza a samotné riešenie;
* pravidelná kontrola funkčnosti IS RIS a jeho častí (monitoring, vrátane bezpečnostných nastavení),
* pravidelná kontrola nastavenia IS RIS podľa posledného odsúhlaseného stavu konfigurácie,
* zabezpečenie služby zotavenia po havárii (disaster recovery),
* profylaktické práce v rozsahu definovanom prevádzkovou dokumentáciou IS RIS (kontroly záloh a integrity dát ,
* kontrola a vyhodnocovanie záznamov zo systémových a aplikačných logov,
* pravidelná kontrola funkčnosti aplikácie, softvérového vybavenia,
* pravidelná kontrola parametrov IS RIS definovaných v akceptačných a výkonnostných testoch,
* kontrola synchronizácie služieb v prípade clustrovaných služieb, kontrola správnosti smerovania,
* profylaktické kontroly aplikačných a DB serverov,
* proaktívne upozorňovanie Objednávateľa Poskytovateľom na vhodné úpravy a zmeny IS RIS,
* udržiavanie a aktualizácia komentovaných zdrojových kódov v repozitári Objednávateľa,
* realizácia malých zmien funkčnosti vynútených zmenami prevádzkového prostredia Objednávateľa,
* udržiavanie administrátorskej, prevádzkovej a užívateľskej dokumentácie v aktuálnom stave,
* poskytovanie služieb procesnej/analytickej podpory, poskytovanie konzultačných služieb súvisiacich s procesným spracovaním služieb u zákazníka/metodické usmernenia,
* poskytovanie údajov a výstupov z IS RIS na základe požiadavky Objednávateľa,
* realizácia malých zmien funkčnosti. ktoré vyplývajú zo zmien v prevádzkovom prostredí Objednávateľa.

## **1.2.2. Služba ServiceDesk**

Na podporu prevádzky a úpravy IS RIS sa požaduje od Poskytovateľa prevádzkovanie služby ServiceDesk, ktorá bude zabezpečovať nasledovné funkcie:

* garantovaná dostupnosť služieb ServiceDesku Poskytovateľa počas pracovných dní s výnimkou štátom uznaných sviatkov,
* garantovaná spätná telefonická alebo e-mailová väzba po vyriešení Incidentu,
* monitorovanie priebehu pri riešení Incidentov,
* garantované doby riešenia Incidentov,
* evidenciu všetkých Incidentov, ich kategorizácie, vyhodnocovanie, odsúhlasovanie rozsahu realizovaných služieb a následné reportovanie,
* eskalácia riešenia požiadaviek zo strany kľúčových používateľov.

## **1.2.3. Nahlasovanie incidentov**

Objednávateľ dodá Poskytovateľovi zoznam oprávnených kontaktných osôb a kľúčových používateľov. Kontaktné osoby a kľúčoví používatelia nahlasujú Incidenty zo strany Objednávateľa na ServiceDesk Poskytovateľa a sú oprávnení komunikovať s pracovníkmi Poskytovateľa v rámci riešenia Incidentu. Zoznam kontaktných osôb a kľúčových používateľov bude obsahovať kontaktné údaje – mená, priezviská, telefónne čísla, emailové adresy pracovníkov Objednávateľa. Objednávateľ sa zaviaže udržiavať zoznam aktuálny. Objednávateľ môže pri využívaní služieb ServiceDesku nahlasovať Incidenty nasledujúcimi spôsobmi:

* + - * + **Telefón:** v prípade hlásenia Incidentov prostredníctvom telefónu, Poskytovateľ ako potvrdenie začatia plynutia času riešenia Incidentu zašle potvrdzujúci email oprávnenej kontaktujúcej osobe s označením „Potvrdenie prevzatia Incidentu“ a uvedením evidenčného čísla Incidentu v systéme Poskytovateľa. Čas nahlásenia Incidentu sa počíta od prvotného telefonického kontaktu s nahlásením Incidentu. Čas telefonického kontaktu je zaevidovaný v rámci potvrdzujúceho emailu.
        + **Elektronickou poštou (e-mail s nastavením vyžiadania potvrdenia o doručení správy)** s označením „Potvrdenie prevzatia Incidentu“ a uvedením evidenčného čísla Incidentuv systéme Poskytovateľa. Čas nahlásenia Incidentu sa počíta od prijatia potvrdenia o doručení správy.
        + **Ticketovací (evidenčný) softwarový nástroj**: Čas nahlásenia Incidentu sa počíta od zaevidovania ticketu.

Objednávateľ zabezpečí tím prvoúrovňovej podpory Call centra pre koncových používateľov. Bude zabezpečovať príjem dotazov, požiadaviek a chýb od koncových používateľov, evidenciu prijatých dotazov, požiadaviek a chýb, identifikáciu a riešenie prijatých dotazov, požiadaviek a chýb v rámci získaných poznatkov. Zároveň bude komunikovať s tímom podpory Poskytovateľa. Služba nahlasovania Incidentov bude dostupná počas garantovanej dostupnosti ServiceDesku Poskytovateľa.

## **1.2.4. Realizácia malých zmien funkčnosti**

Služba rieši zabezpečenie úprav IS RIS, ktoré vyplývajú zo zmien v prevádzkovom prostredí Objednávateľa. Rozsah prácnosti požadovaných úprav v rámci malých zmien funkčnosti nesmie presiahnuť 6 MD (48 osobohodín) mesačne. Tento rozsah nemusí byť v rámci kalendárneho mesiaca vyčerpaný naraz. Čerpanie bude merané na základe jednotky osobohodina, pričom bude započítaná každá aj začatá osobohodina.

Proces objednania realizácie malej zmeny funkčnosti sa začína vytvorením požiadavky na zmenu a jej predložením Poskytovateľovi. Požiadavku na zmenu je oprávnená predložiť oprávnená kontaktná osoba Objednávateľa. Na základe požiadavky na zmenu Poskytovateľ vypracuje návrh riešenia, v ktorom bude

uvedený predpokladaný harmonogram prác s uvedením navrhovanej doby odovzdania. Oprávnené kontaktné osoby Objednávateľa a Poskytovateľa sa dohodnú na spôsobe prevzatia realizovanej malej zmeny funkčnosti a otestovania jej kvality. V prípade, že oprávnená kontaktná osoba Objednávateľa neakceptuje malú zmenu funkčnosti, bude sa táto malá zmena funkčnosti ďalej spravovať režimom kritickej chyby.

V prípade, že rozsah prácnosti presiahne 6 MD v kalendárnom mesiaci, nie je možné zmenu realizovať v rámci služieb zabezpečovanie bežnej servisnej podpory IS RIS a na jej riešenie budú použité služby rozvoja IS RIS.

## **1.2.5. Parametre kvality poskytovanej služby**

Kvalita služieb podpory prevádzky je definovaná nasledujúcimi ukazovateľmi:

* **Garantovaná dostupnosť ServiceDesku Poskytovateľa** – Garantovaná dostupnosť počas pracovných dní s výnimkou štátom uznaných sviatkov je od 8:00 do 16:00 hod **(5x8).** Garantovaná dostupnosť služieb podpory prevádzky počas pracovných dní (ďalej len „Bežná prevádzka“) s vysokou prioritou a požiadavkou na vysokú dostupnosť IS RIS (ďalej len „Kritická prevádzka“) je od 6:00 do 18:00 hod. s výnimkou štátom uznaných sviatkov.

Objednávateľ sa zaväzuje dodať Poskytovateľovi zoznam dní s kritickou prevádzkou najneskôr 14 (štrnásť) kalendárnych dní vopred. Objednávateľ je oprávnený definovať maximálne 30 (tridsať) pracovných dní v kalendárnom roku s požiadavkou na prevádzku s vysokou prioritou a požiadavkou na vysokú dostupnosť systému (Kritická prevádzka).

* **Reakčné doby –** Poskytovateľ sa zaviaže dodržiavať nasledovnú garantovanú dobu odozvy a dobu riešenia Incidentov (čas je počítaný iba v rámci daného časového pokrytia garantovanej dostupnosti ServiceDesku Poskytovateľa od okamihu nahlásenia Incidentu a preruší sa po dobu omeškania s poskytnutím požadovanej oprávnenej súčinnosti zo strany Objednávateľa):

|  |  |  |  |
| --- | --- | --- | --- |
| **Kategória Incidentu** | **Parameter** | **Bežná prevádzka (8:00-16:00)** | **Kritická prevádzka (6:00-18:00)** |
| Bežný | Doba odozvy | 8 hod | 8 hod |
| Čas na zabezpečenie náhradného riešenia | 48 hod | 24 hod |
| Doba trvalého vyriešenia | 120 hod | 60 hod |
| Kritický | Doba odozvy | 1 hod | 1 hod |
| Čas na zabezpečenie náhradného riešenia | 16 hod | 6 hod |
| Doba trvalého vyriešenia | 72 hod | 16 hod |
| Bezpečnostný | Doba odozvy | 1 hod | 1 hod |
| Čas na zabezpečenie náhradného riešenia | 16 hod | 6 hod |
| Doba trvalého vyriešenia | 72 hod | 16 hod |

## **1.2.6. Hodnotenie kvality požadovanej služby**

Hodnotenie kvality poskytovanej služby bude prebiehať na pravidelných hodnotiacich stretnutiach. Cieľom hodnotiacich stretnutí je:

* + Posúdenie dodržiavania dohodnutej úrovne a parametrov služieb zabezpečenia bežnej servisnej podpory IS RIS,
  + Identifikácia každého špecifického Incidentu, ktorý bol hodnotený ako „Nevyriešené“
  + alebo „Dočasná obnova prevádzky“ alebo „Pozastavené“,
  + Optimalizácia úrovne a parametrov služieb zabezpečenia bežnej servisnej podpory IS RIS,
  + Posúdenie a schválenie Poskytovateľom navrhnutých zmien,
  + Rozhodnutie o nevyhnutných a potrebných krokoch.

Zápis z hodnotiaceho stretnutia je povinnou prílohou k mesačnej faktúre. Zápisy z hodnotiacich stretnutí môžu byť využité aj pri rozhodovaní Objednávateľa o uplatnení zmluvných sankcií a/alebo prípadných

zmien služieb zabezpečenia bežnej servisnej podpory IS RIS. Podkladom pre hodnotenie poskytovaných služieb zabezpečenia bežnej servisnej podpory IS RIS je aj štatistické hlásenie o vykonaných službách zabezpečenia bežnej servisnej podpory IS RIS, ktoré Poskytovateľ predloží Objednávateľovi písomne a elektronicky vždy k 5. (piatemu) dňu mesiaca nasledujúceho po hodnotenom období.

## **1.2.7. Stupne hodnotenia riešenia Incidentov**

Nevyriešené:

* + Incident nebol vyriešený/odstránený v požadovanej dobe
  + v prípade ak, Objednávateľ neakceptoval navrhnuté riešenie Poskytovateľom, bude súčasťou hodnotenia aj jeho odôvodnenie rozhodnutia zo strany Objednávateľa

Otvorené:

* + neuplynula doba pre riešenie Incidentu

Vyriešené:

* + Incident bol vyriešený/odstránený v požadovanej dobe

Dočasná obnova prevádzky:

* + bolo nasadené dočasné riešenie

Pozastavené:

kontaktné osoby Poskytovateľa a Objednávateľa sa dohodnú, že Incident bude vyriešený neskôr po splnení navzájom dohodnutých podmienok

## **Služby rozvoja IS RIS**

## **Definície pojmov**

**„Objednávateľ“** je Verejný obstarávateľ.

**„Poskytovateľ“** jeúspešný uchádzač verejného obstarávania (budúci poskytovateľ predmetu zákazky).

**„IS RIS“** sa chápe ako rezortný informačný systém (RIS), ktorého integrálnou súčasťou sú moduly tvorené informačnými systémami Elektronické služby regionálneho a vysokého školstva (ESRaVŠ) a Pôžičky z FnPV (Pôžičky).

## **Popis**

Služby rozvoja IS RIS slúžia na realizáciu nevyhnutných zmien funkčnosti IS RIS, ktoré vyplynú z legislatívnych zmien a/alebo novo vzniknutých potrieb Objednávateľa, ktoré nie je možné vopred predikovať, a ktoré nie je možné pokryť rozsahom služieb zabezpečenia bežnej servisnej podpory IS RIS. Medzi služby rozvoja IS RIS sa zaradzujú aj veľké zmeny funkčnosti, konfigurácie a nastavení IS RIS, ktoré budú vynútené zmenami prevádzkového prostredia Objednávateľa. Objednávateľ bude povinný v prípade vzniku potreby na vykonanie nevyhnutných zmien existujúcej funkcionality vystaviť a doručiť Poskytovateľovi požiadavku na zmenu, ako aj objednávku služieb rozvoja IS RIS.

* **Nástroje pre realizáciu služby rozvoja:** Na špecifikáciu a kategorizáciu požiadaviek na rozvoj sa použije jednotný formulár „*Požiadavka na zmenu*“, ktorý bude súčasťou zmluvy medzi Objednávateľom a Poskytovateľom resp. formulár súvisiaci s vykonávanými činnosťami, existujúcimi v rámci riadenia zmien používaný u Objednávateľa.

Na základe Objednávateľom vyplneného a doručeného formulára „*Požiadavka na zmenu*“, vypracuje Poskytovateľ cenovú kalkuláciu podľa formulára, ktorý bude súčasťou zmluvy medzi Objednávateľom a Poskytovateľom. Poskytovateľ cenovú kalkuláciu zašle Objednávateľovi, ktorý bude obsahovať aj samotný podrobný návrh riešenia, vrátane analýzy dopadov a predpokladaného harmonogramu prác s uvedením navrhovanej doby vyriešenia požiadavky na zmenu a plán realizácie zmeny. Súčasťou plánu realizácie zmeny bude špecifikácia akceptačných testov aktualizácie (zmeny).

Poskytovateľ sa zaviaže pravidelne aktualizovať a predkladať Objednávateľovi plán realizácie zmeny spolu s odpočtom vykonaných prác, a to vždy k prvému (1.) dňu mesiaca nasledujúceho po prijatí písomnej objednávky Objednávateľa, až do dňa podpisu akceptačného protokolu alebo písomného odôvodnenia Objednávateľa o neakceptovaní požadovaných služieb rozvoja IS RIS.

V analýze dopadov (ako príloha cenovej kalkulácie) Poskytovateľ uvedie, ktoré iné časti funkčnosti IS RIS budú ovplyvnené v prípade, ak dôjde k predmetnej realizácii zmeny na základe požiadavky na zmenu.

K realizácii služby rozvoja IS RIS Poskytovateľom dôjde až po prijatí písomnej objednávky (ďalej len „Objednávka“), podpísanej štatutárnym orgánom Objednávateľa resp. splnomocnenou osobou Objednávateľa; súčasne platí, že Objednávka musí byť potvrdená podpisom štatutárneho orgánu Poskytovateľa. Objednávateľ sa zaviaže Objednávku doručiť Poskytovateľovi do 7 (siedmych) kalendárnych dní odo dňa doručenia cenovej kalkulácie Poskytovateľa alebo v uvedenej lehote doručiť Poskytovateľovi písomné vyjadrenie o neakceptácii cenovej kalkulácie. V prípade, že Objednávateľ vo svojom písomnom vyjadrení nebude súhlasiť s cenovou kalkuláciou Poskytovateľa, dôjde k rokovaniu o podmienkach poskytnutia príslušných služieb rozvoja IS RIS, a to najneskôr do piatich (5) pracovných dní od doručenia písomnej neakceptácie cenovej kalkulácie Objednávateľom.

* **Rozsah poskytovania služieb rozvoja:** Rozsah poskytovania služieb rozvoja IS RIS určí Objednávateľ písomnou Objednávkou, ktorej neoddeliteľnou súčasťou bude**:**
* Požiadavka na zmenu,
* Cenová kalkulácia vrátane príloh.

V prípade, ak vo vzťahu k požadovanému plneniu služieb rozvoja IS RIS, po doručení požiadavky na zmenu Poskytovateľovi zo strany Objednávateľa nebude doručená Objednávka, Objednávateľ a Poskytovateľ platne uzatvoria dodatok k SLA zmluve, ktorý bude obsahovať harmonogram plnenia a cenové podmienky plnenia, týkajúce sa požadovaných služieb rozvoja IS RIS v súlade s príslušnou požiadavkou na zmenu.

* **Reakčné doby:** Požadovaná doba vyriešenia príslušnej požiadavky na zmenu bude súčasťou formulára „*Požiadavka na zmenu*“. Plánovaná doba vyriešenia sa uvedie v cenovej kalkulácii, ktorej neoddeliteľnou súčasťou bude návrh riešenia, predpokladaný harmonogram práce a plán realizácie zmeny.

* **Akceptácia:** predpokladom pre akceptáciu zmeny bude realizovanie akceptačného testu podľa špecifikácie uvedenej v pláne realizácie zmeny v testovacom prostredí Objednávateľa (požadovanú úroveň uvedie Objednávateľ v požiadavke na zmenu).

**Podmienky akceptácie:** Objednávateľ sa zaviaže akceptovať implementované zmeny, ak spĺňajú požiadavky v zmysle obojstranne odsúhlasených funkčných špecifikácií podľa formulára „Požiadavka na zmenu“ a zároveň počet nevyriešených defektov k termínu ukončenia akceptačných testov neprevýši limity uvedené v nasledujúcej tabuľke.

|  |  |  |
| --- | --- | --- |
| **Kategória** | **Popis** | **Povolený počet Defektov** |
| **„Kritická"** | Kritický defekt s dopadom na základné funkcionality IS RIS, ktorý by v prípade výskytu v produkčnom prostredí znemožnil prevádzku, resp. v testovacom prostredí zastaví postup testov. | 0 |
| **„Normálna“** | Defekt s nepodstatným dopadom na obsluhu IS RIS, resp. bez dopadu na postup testov v testovacom prostredí. | 3 |

Poskytnutie služieb rozvoja bude potvrdené akceptačným protokolom, pričom pre účely úhrady ceny za služby rozvoja IS RIS sa budú rozlišovať nasledovné úrovne akceptácie:

* *„Neakceptované/Nevyriešené“*, pričom výstupom bude písomné odôvodnenie rozhodnutia zo strany Objednávateľa o neakceptovaní požadovanej služby / v danom prípade nebude mať Poskytovateľ právo na úhradu ceny za uvedené služby rozvoja IS RIS/ po vzájomnej dohode Poskytovateľ vyzve Objednávateľa k akceptácii v dodatočnom termíne, pričom Poskytovateľ je oprávnený vystaviť faktúru až po následnej akceptácii zo strany Objednávateľa
* „*Akceptované“*, pričom výstupom bude podpísanie akceptačného protokolu zo strany oprávnených osôb Poskytovateľa a Objednávateľa.

Akceptačný protokol s úrovňou akceptácie „*Akceptované*“ podpísaný oprávnenými osobami Objednávateľa a Poskytovateľa bude slúžiť ako podklad pre vystavenie príslušnej faktúry Poskytovateľom a úhradu ceny za služby rozvoja IS RIS v zmysle cenovej kalkulácie Poskytovateľa. Objednávateľ sa zaviaže podpísať akceptačný protokol vystavený Poskytovateľom do desiatich (10) pracovných dní odo dňa úspešného vykonania Akceptačných testov. V prípade márneho uplynutia tejto lehoty sa príslušná požiadavka na zmenu, resp. príslušná úprava IS RIS, bude považovať za vykonanú a odovzdanú Objednávateľovi a Objednávateľom akceptovanú v plnom rozsahu ako „Akceptované“.

Poskytovateľ sa zaviaže, že v prípade poskytnutia služieb rozvoja IS RIS subdodávateľom (treťou stranou) dodrží všetky štandardy a metodiku pre aktualizáciu informačno-komunikačných technológií a štandardy pre účasť tretej strany, najmä Vyhlášku č. 78/2020 Z. z., a to v časti týkajúcej sa povinností, ktoré sú aplikovateľné priamo na Poskytovateľa. Ak počas trvania zmluvného vzťahu medzi Poskytovateľom a Objednávateľom, Objednávateľ preukáže, že Poskytovateľ alebo subdodávateľ porušil povinnosť podľa Vyhlášky č. 78/2020 Z.z., Objednávateľ bude trvať na náhrade škody voči Poskytovateľovi.

## **Použité technológie IS RIS**

|  |  |
| --- | --- |
| **Aplikačné vybavenie** | |
| WEB (portál) | ASP .Net Core 3.1, .Net Framework 4.6.1, ASP .Net Core 3.1, AngularJS, Bootstrap |
| Aplikačná vrstva | .Net FW 4.6.1, DevExpress.v15.2, .Net FW 4.8, Apache FOP 1.1, DevExpress.v19.1, EPPlus v.4.5.3.3;.Net FW 4.8;DevExpress.v19.1, EPPlus v.4.5.3.3;.NET FW 4.7;.Net FW 4.5.2, Nginx, DB Redis |

|  |  |
| --- | --- |
| **Systémový softvér** | |
| Web (portál) | MS Windows 2012 R2 x64 Standard |
| Aplikačná vrstva | MS Windows 2012 R2 x64 Standard, IIS 8.5, .Net FW 4.8, HSM zariadenia, Redhat/CentOS 8, Ubuntu 20, Docker |
| DB vrstva | Windows 2012 R2 x64 Standard, SQL Server 2012 x64 Enterprise SP2, PostgreSQL  13, |

## **Opis IS RIS**

Rezortný informačný systém (RIS) je centrálnym informačným systémom MŠVVaM SR vytvorený na zber a využívanie údajov pre riadenie školstva a zároveň spolu s jeho integrálnymi súčasťami, ktorými sú moduly informačný systém Elektronické služby regionálneho a vysokého školstva (ESRaVŠ) a Pôžičky z FnPV (Pôžičky), tvorí efektívny nástroj fungovania elektronickej verejnej správy **(ďalej spolu aj ako „IS RIS“)**. Účelom IS RIS je zber, využitie, správa, uchovávanie, spracovanie a poskytovanie údajov transparentným, bezpečným a elektronickým spôsobom a súčasne zefektívnenie, optimalizovanie a automatizovanie procesov a služieb regionálneho a vysokého školstva.

## Skratky

|  |  |
| --- | --- |
| **Skratka** | **Popis** |
| CR | Centrálny register rezortného informačného systému (RIS) |
| CRŠ | Centrálny register študentov |
| CRZ | Centrálny register zamestnancov VŠ |
| CSRÚ | IS Centrálnej správy referenčných údajov resp. Centrálna platforma dátovej integrácie (CPDI) |
| DCOM | IS Dátového centra miest a obcí |
| DŽP | Deti, žiaci a poslucháči, relevantné pre regionálne školstvo |
| DUAL | IS Duálneho vzdelávania |
| EDUID | Jednoznačný identifikátor objektov evidovaných v RIS |
| EVSRŠ | IS Elektronizácia vzdelávacieho systému regionálneho školstva |
| FnPV | Fond na podporu vzdelávania |
| FO | Fyzická osoba |
| FS SR | Finančná správa Slovenskej republiky |
| IS | Informačný systém |
| KPI | Merateľné identifikátory výkonnosti |
| NIVAM | Národný inštitút vzdelávania a mládeže |
| NŠC | IS Národného športového centra |
| OÚ | Okresné úrady |
| PO | Právnická osoba |
| RFO | IS Registra fyzických osôb |
| RIS | Rezortný informačný systém |
| RPO | IS Registra právnických osôb |
| RSD | IS Registra sociálnych dávok |
| SŠ | Stredná škola |
| ŠaŠZ | Školy a školské zariadenia, relevantné pre regionálne školstvo |
| ŠaUO | Študijné a učebné odbory |
| ŠIS | Školské informačné systémy (aSC Agenda, eŠkola) |
| ŤZP | Ťažko zdravotne postihnutý |
| ÚDZS | Úrad pre dohľad nad zdravotnou starostlivosťou |
| UPSVAR | Ústredie práce, sociálnych vecí a rodiny |
| ÚPPVII | Úrad podpredsedu vlády Slovenskej republiky pre investície a informatizáciu |
| ÚPVS | Ústredný portál verejnej správy |
| VŠ | Vysoké školy |
| ZAM | Zamestnanci |
| ZŠ | Základná škola |

# **Základná charakteristika Rezortného informačného systému (RIS)**

Rezortný informačný systém (RIS) je nosným informačným systémom rezortu školstva, ktorý spravuje referenčné rezortné registre a centrálne číselníky. Okrem rezortných údajov o školách, školských zariadeniach, študijných a učebných odboroch zhromažďuje aj jednotkové údaje o deťoch, žiakoch, poslucháčoch a zamestnancoch rôznych druhov škôl a školských zariadení. Pre prevádzku tohto systému je nevyhnutná spolupráca príslušných vecných útvarov MŠVVaM SR a sekcie informačných technológií.

Rezortný informačný systém (RIS) je projektovaný ako nosný informačný systém, ktorý by mal časom nahradiť všetky zbery dát potrebné pre rozhodovacie procesy v rámci rezortu, ako aj podklady pre financovanie regionálneho školstva a mal by poskytovať všetky potrebné štatistické výstupy pre rezort, potreby EÚ a iné medzinárodné a celosvetové organizácie zaoberajúce sa aktuálnym stavom a rozvojom školstva.

Rezortný informačný systém (RIS) je primárne postavený na zbere jednotkových údajov zo škôl spadajúcich kompetenčne do pôsobnosti sekcie predprimárneho a základného vzdelávania a sekcie stredných škôl a celoživotného vzdelávania, ich konsolidácii a sumarizácii. Aktuálne je do procesu zberu jednotkových údajov zapojených 7 226 škôl. Zbery jednotkových údajov sú realizované na pravidelnej mesačnej báze. Špeciálne postavenie má zber údajov realizovaný v mesiaci september (septembrový zber), kedy dochádza k najväčšiemu „pohybu“ v evidovaných údajoch (nástup do 1. ročníka ZŠ, prestupy do vyšších ročníkov, nástupy na SŠ). Súčasťou procesu zberu jednotkových údajov je pridelenie jednoznačného EDUID pre fyzickú osobu evidovanú v rezortnom informačnom systéme (RIS) a automatizovaný proces stotožnenia záznamov o FO so záznamami referenčného Registra fyzických osôb. Základnou funkcionalitou rezortného informačného systému (RIS) je poskytovanie používateľského rozhrania pre účely správy číselníkov a registrov a aplikačných rozhraní pre zber štruktúrovaných jednotkových údajov o deťoch, žiakoch, poslucháčoch a študentoch VŠ a zamestnancoch rezortu v rozsahu:

* + Regionálne školstvo
* Register zriaďovateľov
* Register škôl, školských zariadení a elokovaných pracovísk
* Register zamestnancov v súlade s ustanoveniami
* Register detí, žiakov a poslucháčov v súlade s ustanoveniami
* Register študijných a učebných odborov
  + Vysoké školstvo
* Register vysokých škôl a inštitúcií
* Register študentov VŠ
* Register zamestnancov VŠ
  + Štátna školská inšpekcia

Jednotkové údaje sú v RIS uchovávané v rámci jednotlivých evidencií a je zabezpečené vytváranie vzťahov medzi nimi. Jednotkové údaje sú v systéme uchovávané vo forme dátového skladu (data warehouse), ktorý je vhodný pre ďalšiu analýzu. Údaje, ktoré sú pravidelne zbierané zo škôl v rámci mesačných zberov sa ukladajú do dátového skladu odkiaľ sú dostupné nielen pre potreby rezortu školstva a všetkých jeho priamo riadených organizácií, ale aj pre potreby ostatných rezortov vlády Slovenskej republiky.

Externým rozhraním pre rezortný informačný systém (RIS) sú školské informačné systémy (ŠIS), primárne eŠkola a aScAgenda, ktoré pokrývajú takmer 100% všetkých škôl a školských zariadení (ŠaŠZ), ktoré majú zákonnú povinnosť zasielať údaje do CR materské školy, základné školy, stredné školy vrátane pracovísk praktického vyučovania, špeciálne školy). ŠaŠZ zasielajú dáta prostredníctvom ŠISov. Pre komunikáciu sa využíva definované .xml rozhranie.

# Základný popis modulov systému

Rezortný informačný systém (RIS) prideľuje objektom typu FO, Zriaďovateľ, ŠaŠZ, VŠ organizácia jednoznačný identifikátor EDUID, ktorý je šírený do rezortných a mimorezortných systémov. Tento identifikátor slúži na jednoznačné určenie daného objektu. Tento identifikátor pre objekty typu FO je jedinečný počas celej pôsobnosti danej osoby v rámci školstva.

## **Regionálne školstvo**

**Register zriaďovateľov**

Modul zabezpečuje evidenciu a správu údajov o zriaďovateľoch škôl a školských zariadení.

**Register škôl a školských zariadení (ŠaŠZ)**

Modul zabezpečuje evidenciu a správu škôl a školských zariadení. K jednotlivým ŠaŠZ eviduje názov, druh, adresu a ďalšie popisné údaje, a tiež umožňuje jednotlivé ŠaŠZ hierarchicky členiť.

**Register študijných a učebných odborov (ŠaUO)**

Modul zabezpečuje evidenciu, klasifikáciu a správu jednotlivých študijných a učebných odborov a údajov s nimi spojených. Súčasne zabezpečuje prepojenie evidovaných študijných a učebných odborov na jednotlivé školy.

**Register zamestnancov (ZAM)**

Modul zabezpečuje evidenciu zamestnancov a pracovníkov škôl a školských zariadení. Eviduje údaje o jednotlivých zamestnancoch na ŠaŠZ, vrátane kariérnych údajov, vzdelaní a pod. Aktualizáciu údajov evidencie vykonávajú jednotlivé školy cez svoje školské informačné systémy s prepojením na rezortný informačný systém (RIS).

**Register detí, žiakov, poslucháčov (DŽP)**

Modul zabezpečuje evidenciu DŽP na jednotlivých ŠaŠZ. V evidencii sú údaje o konkrétnej fyzickej osobe, ako aj väzby na ŠaŠZ a ŠaUO. Evidujú sa taktiež zdravotné údaje o osobe, vzťahové údaje (rodičia) ako aj údaje vznikajúce zo školských evidencií. Aktualizáciu údajov evidencie vykonávajú jednotlivé školy cez svoje školské informačné systémy s prepojením na rezortný informačný systém (RIS).

**Modul výkazov**

Modul zabezpečuje generovanie výkazov EDUZBER pre normatívne financovanie a výkazov V40-01, V4-01 a V3-01. Zároveň umožňuje nastavovanie niektorých konfiguračných údajov pre výpočet výkazov. Je základným systémovým prvkom riešenia smerujúcim k automatizácii výkazníctva rezortu z úrovne škôl a ich zriaďovateľov založenom na zbere a následnom automatizovanom vyhodnocovaní jednotkových údajov.

## **Vysoké školy**

**Register škôl vysokého školstva**

Modul zabezpečuje evidenciu a správu vysokých škôl. Modul umožňuje manuálne zadávať do RIS nasledujúce údaje. Súčasti evidencie sú:

* + základné údaje o vysokej škole,
  + súčasti VŠ (zoznam fakúlt, zoznam pracovísk VŠ a zoznam účelových zariadení VŠ),
  + zoznam kontaktných údajov,
  + zoznam zameraní VŠ,
  + vzťahy danej vysokej školy so spolupracujúcimi nevysokoškolskými alebo externými inštitúciami

Modul umožňuje uvedené údaje získať aj z externých systémov cez webovú službu do rezortného informačného systému (RIS). Modul umožňuje zasielať cez webovú službu externým systémami do rezortného informačného systému (RIS) aj:

* + informácie o rektoroch a prorektoroch VŠ,
  + zoznam členov správnej rady VŠ,
  + zoznam orgánov a jednotlivých členov akademického senátu, členov vedeckej rady a členov disciplinárnej komisie VŠ,
  + kvestora a zoznam vedúcich zamestnancov pracovísk a účelových zariadení spadajúcich pod VŠ.

**Register študijných programov VŠ**

Modul umožňuje manuálne zadávanie údajov o študijných programoch VŠ s väzbami na garantov, akreditujúce subjekty, spolupracujúce VŠ a fakulty. Modul umožňuje zasielať externým systémov do rezortného informačného systému (RIS) tieto údaje a prepojenia aj cez webovú službu na to určenú.

**Register študijných odborov VŠ**

Modul umožňuje manuálne zadávanie údajov o študijných odboroch VŠ s väzbami na príbuzne odbory. Modul umožňuje zasielať externým systémov do rezortného informačného systému (RIS) tieto údaje a prepojenia aj cez webovú službu na to určenú.

**Register zamestnancov VŠ**

Modul umožňuje vyhľadávanie v registri zamestnancov VŠ. Zároveň modul zabezpečuje webovú službu na zasielanie údajov zamestnancov VŠ s prepojením na register škôl VŠ z externých systémov do rezortného informačného systému (RIS).

**Register študentov**

Modul umožňuje vyhľadávanie v registri študentov VŠ. Zároveň modul zabezpečuje webovú službu na zasielanie údajov študentov VŠ s prepojením na register škôl VŠ z externých systémov do rezortného informačného systému (RIS). Aktuálne prebieha aktualizácia údajov o študentoch VŠ raz mesačne hromadným off-line spracovaním.

## **Štátna školská inšpekcia**

**Modul pre štátnu školskú inšpekciu**

Modul zabezpečuje funkcionalitu pre štátnu školskú inšpekciu, ktorá ma možnosť evidovať inšpekcie, ktoré prebehli na jednotlivých ŠaŠZ. Modul zahŕňa aj evidenciu inšpektorov a umožňuje aj import výsledku inšpekcií na základe súboru v dohodnutom formáte, ktoré boli vykonané podľa určitých oblastí a tém inšpekcií.

## **Prierezové moduly**

**Centrálne číselníky**

Modul zabezpečuje evidenciu a správu rezortných číselníkov. Číselníky predstavujú evidencie, ktoré sú z hľadiska používateľov rezortného informačného systému (RIS) nemenné, ich zmenu môže realizovať výhradne správca systému. Okrem rezortných číselníkov zabezpečuje správu externých číselníkov, ktoré sú preberané od iných ISVS, na ktoré je rezortný informačný systém (RIS) integrovaný v roli konzumenta služieb (napr. RFO resp. základné číselníky dostupné na CSRÚ).

**Modul FO**

Modul zabezpečuje evidenciu údajov fyzických osôb, stotožňovanie s registrom fyzických osôb (RFO) a aktualizácii údajov osôb z referenčného registra.

**Štatistické reporty**

Pre vytváranie štatistických reportov z databázy rezortného informačného systému (RIS) bol vytvorený samostatný Štatistický modul.

Hlavnou úlohou štatistického modulu je vytváranie a spúšťanie dotazov. Dotazom v Štatistickom module rozumieme príkaz SELECT jazyka SQL, pomocou ktorého je možné získať uložené údaje z databázy. Prednosťou štatistického modulu je, že umožňuje vytvorenie dotazu jednoduchým spôsobom, bez znalosti samotného SQL jazyka a to s podporou intuitívneho grafického používateľského rozhrania. V dotaze môže používateľ špecifikovať len tie údaje (atribúty), ktoré ho skutočne zaujímajú a výber obmedziť ľubovoľným počtom podmienok navzájom previazaných rôznymi logickými operátormi. Dotazy sa vytvárajú pomocou modelov. Model je nástroj, pomocou ktorého možno špecifikovať hľadané údaje záznamov určitého druhu. napr. pomocou modelu „Report zamestnancov“ možno získavať jednotlivé údaje o zamestnancoch; model „Školy a školské zariadenia“ umožňuje získavanie údajov o záznamoch škôl a školských zariadení.

Variabilita, ktorá je skutočnou silou celého Štatistického modulu, zároveň kladie na používateľa zvýšené nároky na správnu interpretáciu zadávaných údajov, resp. získaných výsledkov dotazu. Používateľ musí vedieť okrem správneho špecifikovania požadovaných atribútov z databázy a voľby správnych obmedzujúcich podmienok aj správne interpretovať získané údaje vo výsledku dotazu.

Vytvorený dotaz je následne možné spustiť stlačením jedného tlačidla a získať požadované údaje z databázy v prehľadnej forme, resp. exportovať ich napr. do súboru MS Excel. Dotazy možno uložiť ako reporty a nastaviť používateľom alebo skupine používateľov prístupy na ich spúšťanie.

# Informačný portál

Pre poskytovanie všeobecných informácií o CR, školských informačných systémoch a kontrolu údajov školami a školskými zariadeniami bol vytvorený webový portál CRINFO [https://crinfo.iedu.sk](https://crinfo.iedu.sk/), ktorý je neustále rozvíjaný pre ďalšie potreby CR.

Jednotkové údaje, ktoré sú predmetom „septembrového zberu“ sú podrobené procesu automatizovanej sumarizácie a generovania výkazov pre potreby **normatívneho financovania**. Vygenerované sumárne výkazy sú dostupné na portáli [CRInfo](http://crinfo.iedu.sk) pre riaditeľov, zriaďovateľov a pracovníkov MŠVVaM SR pre realizáciu schvaľovacieho procesu. Výsledkom je podklad pre sekciu financovania regionálneho školstva v elektronickej forme, na základe ktorého je spracovaný rozpočet pre normatívne financovanie regionálneho školstva. V manuálnom režime je realizovaný zber údajov súvisiacich s **nenormatívnym financovaním**. Výsledok je tiež podkladom pre sekciu financovania regionálneho školstva.

Na portáli [CRInfo](http://crinfo.iedu.sk/) je prevádzkované aj riešenie pre **preukazovanie bezúhonnosti pedagogických a odborných zamestnancov** regionálneho školstva a to časť zberu a kontroly podkladov pre žiadosť o odpis z Registra trestov SR. Zvyšná časť procesu preukazovania bezúhonnosti je zabezpečovaná samostatnou aplikáciou integrovanou na služby rezortného informačného systému (RIS).

Sekcie je možné rozdeliť na verejnú alebo privátnu. Do privátnej sekcie je potrebné sa prihlásiť používateľských účtom a je potrebné mať potrebné oprávnenia pre zobrazenie údajov.

## **Verejné sekcie**

* + Informácie o rezortnom informačnom systéme (RIS)
* sekcia obsahuje všeobecné informácie o CR
  + Informácie o školských informačných systémoch ŠIS
* sú tu základné informácie a odkazy na školské informačné systémy, pomocou ktorých môžu školy a školské zariadenia posielať jednotkové údaje do CR. Zároveň sa tu nachádzajú aj stručné návody ako je možné vyplniť údaje potrebné pre rezortný informačný systém (RIS) v jednotlivých školských informačných systémoch.
  + Často kladené otázky
* sekcia obsahuje najčastejšie problémy a riešenia pre zasielanie údajov zo školských informačných systémov.
  + Aktuálne prehľady vybraných údajov
* v danej sekcii je možné si skontrolovať kedy škola resp. školské zariadenie naposledy poslala aktualizačnú dávku zo ŠIS do CR a koľko zamestnancov a žiakov daná dávka obsahovala k danému aktuálnemu zberu.
  + Registre a číselníky
* v sekcii je môže si stiahnuť registre obsiahnuté v rezortnom informačnom systéme (RIS) (registre škôl a školských zariadení, zriaďovateľov, študijných a učebných odborov a povolených študijných a učebných odborov vo vzťahu ku školám). V sekcii sa taktiež nachádzajú číselníky evidované v rezortnom informačnom systéme (RIS), ktoré môžu byť verejne dostupné.
  + Výkazy
* na danej stránke si môže škola resp. školské zariadenie prečítať pokyny pre zber údajov a výpočet výkazov spracovávaných v rezortnom informačnom systéme (RIS) (EDUZBER, V40-01, V4-01, V3-01).

## **Privátne sekcie**

* + ŠaŠZ a zriaďovatelia
* táto zóna slúži pre školy a školské zariadenia, kde si po prihlásení a overení oprávnení škola môže preveriť jednotkové údaje svojich žiakov a zamestnancov evidovaných v rezortnom informačnom systéme (RIS). Zóna slúži aj na odovzdávanie niektorých predvyplnených výkazov potrebných pre MŠVVaM SR na základe jednotkových údajov evidovaných v rezortnom informačnom systéme (RIS),
* po prihlásení ŠaŠZ je k dispozícii aj zoznam účtov zamestnancov a žiakov potrebných na prihlásenie do iných systémov (modulov),
* slúži aj pre zriaďovateľov, kde po prihlásení môžu prebrať a schvaľovať odoslané výkazy, protokoly od svojich podriadených organizácií.
  + Obce a OÚ
* táto zóna slúži pre obce a okresné úrady, kde po prihlásení môžu prebrať a schvaľovať odoslané výkazy, protokoly od svojich podriadených organizácií.
  + Bezúhonnosť

# Portál elektronických prihlášok

Je samostatný webový portál, ktorý obsahuje funkčnosť pre podporu podávania prihlášok na materskú, základnú a strednú školu v elektronickej forme prostredníctvom elektronických formulárov v podpísanej verzii. Zároveň obsahuje funkčnosť pre podporu komunikačných a rozhodovacích procesov súvisiacich so spracovaním podaných prihlášok a to či už podaní realizovaných priamo na tomto portály alebo podaní, ktoré boli realizované cez školské informačné systémy a pre centrálne spracovanie boli sprístupnené cez integračné služby portálu elektronických prihlášok.

# Integračné rozhrania

Integračné rozhrania rezortného informačného systému (RIS) vybudované na báze štandardnej komunikácie cez webové služby umožňujú zápis aj získavanie údajov evidovaných a spravovaných v rezortnom informačnom systéme (RIS).

## **A. Integračné služby**

## **A.1. Pre zápis údajov do RIS**

Integračné služby pre zápis údajov sú určené najmä pre získavanie údajov zo zdrojových informačných systémov rezortu automatizovaným spôsobom s minimálnym zásahom zo strany používateľov zdrojových informačných systémov. Medzi hlavné biznis služby realizované pomocou integračných rozhraní patria :

* + Ziskanie/overenie EDUID,
  + Služby integračného rozhrania pre zápis údajov zo ŠaŠZ,
  + Služby integračného rozhrania pre zápis údajov z CRŠ.

## **A.2. Pre poskytovanie údajov z RIS**

Integračné služby pre poskytovanie údajov sú určené na poskytovanie údajov z rezortného informačného systému (RIS) pre potreby iných rezortných informačných systémov resp. jednotlivých súčastí ISVS. Medzi hlavné biznis služby realizované pomocou integračných rozhraní patria:

* + vyhľadanie objektov podľa zadaných kritérií,
  + poskytnutie aktuálnych údajov objektu,
  + označenie záujmového objektu,
  + poskytnutie zmenových dávok,
  + potvrdenie zmenovej dávky.

**Vyhľadanie objektov podľa zadaných kritérií**

Služba na základe zadaných vstupných údajov poskytne základné údaje o dohľadaných objektoch v nasledujúcom rozsahu:

* + DŽP a študenti VŠ,
  + Zamestnanci regionálneho školstva,
  + ŠaŠZ,
  + Zriaďovatelia,
  + ŠaUO,
  + Vysoké školy.

podľa nastavených oprávnení odberateľa v rezortnom informačnom systéme (RIS).

**Poskytnutie aktuálnych údajov objektu**

Služba na základe zadaných vstupných údajov poskytne aktuálne platné údaje požadovaného objektu podľa nastavených oprávnení odberateľa v rezortnom informačnom systéme (RIS).

**Označenie záujmového objektu**

Služba na základe zadaných údajov označí objekt ako záujmový pre odberateľa v systéme rezortného informačného systému (RIS). Odberateľovi sa následne budú vytvárať a poskytovať zmenové dávky pre objekty označené ako záujmové.

**Poskytnutie zmenových dávok**

Služba na základe zadaných vstupných údajov poskytne odberateľovi pripravené neprebrané zmenové dávky určené pre daného odberateľa, t.j. údaje objektov, ktoré sú označené ako záujmové pre odberateľa, a v ktorých nastala zmena. Poskytujú sa údaje aktuálne platné v okamihu zmeny, na ktoré má odberateľ oprávnenie.

**Potvrdenie zmenovej dávky**

Služba na základe zadaných údajov označí zmenovú dávku/zmenové dávky za odobrané pre odberateľa. Za odobrané sa označia všetky zmenové dávky odberateľa, ktorých identifikátor je <= ako zadaný identifikátor poslednej dávky.

**Podporné činnosti pre proces integrácie**

* + Hromadné porovnanie osôb

Hromadné porovnanie je aplikačná offline používateľská služba v aplikácii rezortného informačného systému (RIS), kde oprávnený používateľ zadá požiadavku odberateľa o hromadné porovnanie osôb – stotožnenie osôb odberateľa s osobami v rezortnom informačnom systéme (RIS).

Na základe vstupných identifikačných údajov osoby sa vykoná automatické vyhľadanie osoby v rezortnom informačnom systéme (RIS). Ak sa nájde zodpovedajúca osoba v rezortnom informačnom systéme (RIS), odberateľovi sa vrátia základné údaje vyhľadanej osoby a jednoznačný identifikátor fyzickej osoby v rezortnom informačnom systéme (RIS) (EDUID).

* + Hromadný export údajov objektov

Hromadný export je aplikačná offline používateľská služba v rezortnom informačnom systéme (RIS), kde oprávnený používateľ rezortného informačného systému (RIS) zadá požiadavku odberateľa o hromadné poskytnutie údajov objektov (hromadný export), ktoré sú pre daného odberateľa označené ako záujmové. Po zaregistrovaní žiadosti o hromadný export a následnom vygenerovaní súboru oprávnený používateľ tento súbor bezpečne odovzdá na technickom médiu po splnení bezpečnostných pravidiel odberateľovi.

## **Integrácie v prostredí rezortu**

* + Školské informačné systémy
* on-line zápis údajov do rezortného informačného systému (RIS) volaním zápisových služieb integračného rozhrania,
  + CRŠ – centrálny register študentov VŠ
* offline zápis/aktualizácia údajov do rezortného informačného systému (RIS), stotožnenie záznamov o FO vrátane stotožnenia s RFO,
  + DUAL, EVSRŠ, NŠC
* získavanie vybraných údajov volaním služieb integračného rozhrania pre poskytovanie údajov.

## **Integrácie v prostredí eGovernmentu SR**

**Integrácia na referenčné registre verenej správy**

* + Integrácia na referenčný Register fyzických osôb (RFO)

Rezortný informačný systém (RIS) je na základe Dohody o integračnom zámere s Ministerstvom vnútra SR integrovaný s informačným systémom Registra fyzických osôb v gescii Ministerstva vnútra SR. Na základe integrácie s RFO sa získavajú aktuálne identifikačné, lokačné a vzťahové údaje o školopovinných deťoch a školských zamestnancoch a stotožňujú jednotlivé fyzického osoby v rezortnom informačnom systéme (RIS), ktoré majú pridelené EDUID (jednoznačný identifikátor osoby pre rezort školstva) s RFO, ktorý obsahuje jednoznačný identifikátor osôb v rámci Slovenskej republiky. Pre stotožnené osoby je následne v súlade so zákonom o eGovermente realizované v rezortnom informačnom systéme (RIS) referencovanie údajov RFO vo všetkých záznamoch typu fyzická osoba.

Služby RFO sú pre prostredie rezortu sprístupnené prostredníctvom služieb integračného rozhrania rezortného informačného systému (RIS).

* + Integrácia na referenčný Register právnických osôb (RPO)

Rezortný informačný systém (RIS) je na základe Dohody o integračnom zámere s CSRÚ integrovaný s informačným systémom Registra právnických osôb (RPO), v gescii Štatistického úradu SR. Na základe integrácie s RPO sa získavajú aktuálne údaje o všetkých PO z RPO vrátane zmien týchto údajov. Údaje získané z RPO sú následne v rámci rezortného informačného systému (RIS) využité na predvyplnenie obrazoviek súvisiacich so správou Registra zriaďovateľov. Zároveň je zo strany rezortného informačného systému (RIS) realizované získanie a pridelenie IČO a realizovaný automatizovaný zápis ŠaŠZ do RPO na základe zmien v Registri ŠaŠZ.

Služby RPO sú pre prostredie rezortu sprístupnené prostredníctvom služieb integračného rozhrania RPOBoxu, ktorý je samostatným modulom dodaným v rámci zmluvy na rezortný informačný systém (RIS) a jej dodatkov. RPOBox obsahuje aj aplikačné GUI a je tak možné využívať ho ako „náhradu“ portálu OVERSI pre overovanie referenčných údajov o PO.

* + Integrácia na referenčné údaje CSRÚ

Rezortný informačný systém (RIS) je na základe Dohody o integračnom zámere s CSRÚ integrovaný na základné číselníky, číselníky UPSVAR a dataset uchádzači o zamestnanie.

**Poskytovanie údajov**

Konsolidované jednotkové údaje sú poskytované pre prostredie eGovernmentu SR ako súčasť filozofie „jeden krát a dosť“ ako potvrdenia o štatúte študent/žiak alebo inak “potvrdenia o návšteve školy“. Aktuálne sú vybudované a prevádzkované nasledujúce komunikačné kanály, využívajúce konsolidovanú údajovú základňu rezortného informačného systému (RIS):

* + portál OVERSI, portál potvrdenieonavsteveskoly.sk
  + systém Centrálnej správy referenčných údajov (CSRÚ),
  + informačné systémy Finančnej správy SR,
  + informačné systémy UPSVAR,
  + informačné systémy Sociálnej poisťovne,
  + informačné systémy ÚDZS,
  + informačný systém miest a obcí (DCOM).
  + Poskytovanie údajov pre UPSVAR

UPSVAR zastúpený systémom RSD ktorý je naintegrovaný na on-line služby integračného rozhrania rezortného informačného systému (RIS) v produkčnej prevádzke na dennej báze preberá zmenové dávky o deťoch, žiakoch a poslucháčoch ako aj o študentoch VŠ. Označovanie záujmových osôb je realizované automatizovane na strane rezortného informačného systému (RIS) na základe dohodnutých pravidiel. Údaje sú poskytované v súvislosti s agendou sociálnych dávok.

* + Poskytovanie údajov pre obce

Obce a mestá Slovenska zastúpené systémom DCOM, ktorý je naintegrovaný na on-line služby integračného rozhrania rezortného informačného systému (RIS) v produkčnej prevádzke na dennej báze označujú záujmové osoby a následne preberajú zmenové dávky o deťoch, žiakoch a poslucháčoch ako aj o študentoch VŠ. Údaje sú poskytované v súvislosti s agendou miestnych daní a poplatkov.

* + Poskytovanie údajov pre Finančnú správu SR

Pre potreby FS SR sú z rezortného informačného systému (RIS) poskytované údaje potrebné pre plnenie úloh súvisiacich s uplatnením daňového bonusu daňovníkov, ktorí podávajú daňové priznanie sami za seba a daňového bonusu zamestnancov orgánov verejnej moci SR. Údaje sú poskytované on-line web službou na pravidelnej mesačnej báze a raz ročne off-line spôsobom vo forme hromadného XML.

* + Poskytovanie údajov pre Portál oversi.gov.sk

Implementácia ustanovení zákona 221/2019 Z. z. do procesov riešenia životných situácií občanov sa dotýka aj problematiky dokladovania potvrdení o návšteve školy. Z tohto dôvodu bolo do rezortného informačného systému (RIS) dopracované nové integračné rozhranie dostupné pre CSRÚ, kde odberateľom údajov je portál oversi.gov.sk. Na báze elektronických žiadostí sú na dennej báze poskytované elektronické potvrdenia o návšteve školy vo formáte PDF opatrené elektronickou pečaťou rezortu. Podpísanie v elektronickej forme je realizované elektronickou podateľňou rezortu.

* + Poskytovanie údajov pre Sociálnu poisťovňu a ÚDZS

Pre potreby Sociálnej poisťovne a ÚDZS je každý mesiac vyexportovaný súbor o žiakoch z rezortného informačného systému (RIS) s potrebnými údajmi na základe dohody. Exportovaný súbor oprávnený používateľ ukladá na zdieľané miesto na strane odberateľa.

# Podpora výkonu verejnej moci elektronicky

V súlade s požiadavkami Zákona č. 305/2013 Z. z. o elektronickej podobe výkonu pôsobnosti orgánov verejnej moci (zákon o e-Governmente) bolo v rámci projektu vybudované riešenie, ktoré podporuje realizáciu dvoch základných procesov pre výkon verejnej moci elektronicky. Sú to :

* + Proces „Realizácia podania elektronickým spôsobom“,
  + Proces „Doručovanie elektronických úradných dokumentov“.

## **Realizácia podania elektronickým spôsobom**

Ako prístupové miesto pre realizáciu podaní v elektronickej forme sa využíva ÚPVS. Po realizácii podania na ÚPVS je toto doručené do elektronickej schránky MŠVVaM SR, ktorá je prevádzkovaná prostriedkami MŠVVaM SR. Po doručení podania do elektronickej schránky je realizované štandardizované spracovanie na úrovni rezortnej elektronickej podateľne MŠVVaM SR, ktorej licencia bola poskytnutá MŠVVaM SR zo strany prevádzkovateľa ÚPVS. Pri spracovaní podania v rezortnej elektronickej podateľni MŠVVaM SR sa vykoná:

* + Overenie všetkých autorizácií v elektronickom podaní (elektronických podpisov alebo elektronických pečatí).
  + Vytvorenie a odoslanie potvrdenia o doručení podania, ktoré sa zasiela do elektronickej schránky odosielateľa.

Podanie rozšírené o metaúdaje z jeho spracovania v podateľni je postúpené do spracovania v systéme registratúry.

## **Doručovanie elektronických úradných dokumentov**

V systéme registratúry, alebo v agendovom systéme, vznikne autorizovaný elektronický úradný dokument. Takýto elektronický úradný dokument je spolu s metadátami systémom registratúry odoslaný na doručenie do systému spracovania odosielaných úradných dokumentov. Systém spracovania odosielaných dokumentov v prípade potreby zabezpečí jeho autorizáciu kvalifikovanou elektronickou pečaťou prostredníctvom elektronickej podateľne (toto závisí od charakteru úradného dokumentu a požiadaviek na jeho autorizáciu – či už kvalifikovaným elektronickým podpisom s mandátom, alebo kvalifikovanou elektronickou pečaťou). Systém spracovania úradných dokumentov preverí, či je možné elektronický úradný dokument doručiť elektronickým spôsobom (t.j. či je elektronická schránka adresáta aktivovaná). Ak je možné doručiť dokument elektronicky, zabezpečí vytvorenie elektronickej správy a jej odoslanie do príslušnej elektronickej schránky. Čas odoslania (či elektronického alebo listinného) je zaznamenaný, rovnako aj čas doručenia druhej strane, z dôvodu sledovania plynutia procesných lehôt.

# **Základná charakteristika informačného systému Elektronické služby regionálneho a vysokého školstva (ESRaVŠ)**

Elektronické služby regionálneho a vysokého školstva (ESRaVŠ) je informačným systémom ako modulárna súčasť rezortného informačného systému (RIS), poskytujúcim rezortné údaje do prostredia eGovernmentu SR ako aj do prostredia EÚ. Okrem rezortných údajov o školách, školských zariadeniach, študijných a učebných odboroch poskytuje aj jednotkové údaje o deťoch, žiakoch, poslucháčoch a zamestnancoch rôznych druhov škôl a školských zariadení.

Informačný systém Elektronické služby regionálneho a vysokého školstva (ESRaVŠ) je určený a navrhnutý za účelom poskytovania rezortných údajov pre informačné potreby fyzických a právnických osôb a pre prostredie eGovernmentu SR a EÚ. Konsolidovaná údajová základňa informačného systému Elektronické služby regionálneho a vysokého školstva (ESRaVŠ) v sebe spája jednotkové údaje z nasledujúcich zdrojových IS:

* + Rezortný informačný systém (RIS), v rozsahu údajov regionálneho školstva v nasledujúcom členení
* Register zriaďovateľov
* Register škôl, školských zariadení a elokovaných pracovísk
* Register zamestnancov.
* Register detí, žiakov a poslucháčov
* Register študijných a učebných odborov
  + CRŠ, v rozsahu údajov vysokého školstva v nasledujúcom členení
* Register vysokých škôl a inštitúcií
* Register študijných programov a študijných odborov VŠ
* Register študentov VŠ
  + CRZ, v rozsahu údajov vysokého školstva v nasledujúcom členení
* Register zamestnancov VŠ
  + NIVAM, v rozsahu údajov regionálneho školstva v nasledujúcom členení
* výsledky Testovania 5,
* výsledky Testovania 9,
* výsledky externej časti maturity.

Aktualizácia údajov informačného systému Elektronické služby regionálneho a vysokého školstva (ESRaVŠ) je realizovaná v režime on-line pre údaje z rezortného informačného systému (RIS) formou databázovej replikácie. Ostatné zdrojové systémy poskytujú aktualizované údaje v režime off-line. Poskytovanie údajov z informačného systému Elektronické služby regionálneho a vysokého školstva (ESRaVŠ) je realizované v režime off-line. Špecifickou časťou riešenia sú elektronické formuláre pre podávanie žiadostí o poskytnutie pôžičky z Fondu na podporu vzdelávania. Informačný systém Elektronické služby regionálneho a vysokého školstva (ESRaVŠ) poskytuje funkcionalitu potrebnú pre podanie žiadosti. Spracovanie žiadosti je následne realizované v samostatnom agendovom informačnom systéme Pôžičky z FnPV.

# Základný popis modulov systému

## **Portál elektronických služieb (PES)**

Modul Portál elektronických služieb slúži ako prístupové miesto k elektronickým službám poskytovaným MŠVVaM SR. Hlavnou úlohou portálu elektronických služieb je zabezpečenie prevádzky pre vstupy elektronických služieb MŠVVaM SR, navrhnutých v rámci reformného zámeru pre   
elektronické služby MŠVVaM SR a poskytovanie výstupov z elektronických služieb. Realizácia a prevádzka portálu elektronických služieb je legislatívne ohraničená zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) a Zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov a z neho ustanovených osobitných predpisov (štandardov pre informačné systémy verejnej správy). Služby sú publikované v lokátore služieb ÚPVS, práca s nimi prebieha na Portáli elektronických služieb, kde sú implementované obrazovky spĺňajúce štandardy pre elektronické formuláre s maximalizovaním komfortu pre používateľov.

## **Dispečer elektronických služieb (DES)**

Modul Dispečer elektronických služieb zabezpečuje vnútorné spracovanie a orchestráciu procesov spojených s realizáciou elektronických služieb. Procesy sú realizované na princípe workflow s možnosťou realizácie dlhotrvajúcich procesov (tzv. long running process). Pre každú elektronickú službu je definovaný špecifický proces alebo sada aktivít vykonávania postupu spracovania žiadosti elektronickej služby. Dispečer elektronických služieb umožňuje rozhodovať o plne automatizovanom vybavení služby alebo jej smerovanie na manuálne dokončenie.

Okrem riadenia procesov zabezpečuje komplexnú oblasť integrácie a orchestrácie komunikácie medzi všetkými zapojenými systémami. Zabezpečuje komunikáciu pre služby medzi portálom a registrami elektronických služieb, informačným systémom Pôžičky FnPV, komunikáciu na registratúru prostredníctvom štandardných webových služieb a IAM.

## **Registre elektronických služieb (RES)**

Modul Registre elektronických služieb MŠVVaM SR poskytuje vstupy pre spracovanie procesov elektronických služieb MŠVVaM SR realizovaných v rámci reformného zámeru pre   
elektronické služby MŠVVaM SR. Jeho úlohou je evidencia a agregácia všetkých podkladových údajov do podoby dátovej základne - registrov potrebných pre realizáciu elektronických služieb v rámci regionálneho a vysokého školstva. Registre elektronických služieb predstavujú dátovú základňu, spájajúce údaje zo zdrojových IS do jedného konzistentného celku.

Modul zabezpečuje nasledovnú funkcionalitu :

* + priebežné spracovanie prijímaných údajov, predpokladaný časový interval je konfigurovateľný od režimu "online" až po dávkové spracovanie, v určenom časovom intervale, napr. v hodinách,
  + referencovanie údajov navzájom,
  + uchovávanie údajov aj čo sa týka historických nadväzností evidovaných údajov.

## **Manažment údajov a dátové integrácie (MDM a DI)**

Modul Manažment údajov a dátové integrácie zabezpečuje nasledujúce hlavné oblasti riadenia údajov:

* + podporu pre manažment životného cyklu údajov,
  + podporu pre riadenie a monitoring kvality dát (vrátane data profilingu),
  + tvorbu a poskytovanie otvorených údajov,
  + tvorbu a poskytovanie údajov v medzinárodnom formáte pre účely Jednotnej digitálnej brány (SDG),
  + podporu pre službu Moje dáta,
  + podporu pre analytické spracovanie údajov vo verejnej správe.

V rámci modulu je realizované aj stotožňovanie jednotkových údajov, príp. poskytnutie údajovej databázy referenčných registrov pre hromadné stotožňovanie a spracovanie údajov voči vybraným referenčným registrom. Informačný systém Elektronické služby regionálneho a vysokého školstva (ESRaVŠ) je na základe Dohody o integračnom zámere s Ministerstvom vnútra integrovaný s Registrom fyzických osôb (RFO), v gescii Ministerstva vnútra SR. Na základe integrácie s RFO sa získavajú aktuálne identifikačné, lokačné a vzťahové údaje o deťoch, žiakoch a poslucháčoch a o zamestnancoch.   
Pre stotožnené osoby je následne v súlade so zákonom o e-Governmente realizované v rezortnom informačnom systéme (RIS) referencovanie údajov RFO vo všetkých  záznamoch typu fyzická osoba. Služby RFO sú pre prostredie rezortu sprístupnené prostredníctvom služieb integračného rozhrania komponentu RFOBox.

Informačný systém Elektronické služby regionálneho a vysokého školstva (ESRaVŠ) je na základe Dohody o integračnom zámere s CSRÚ integrovaný prostredníctvom komponentu CSRÚBox na nasledujúce CSRÚ datasety:

* + Údaje o výplate DD SP bez sumy typ DP\_1,
  + Evidencia osôb s ťažkým zdravotným postihnutím,
  + Výpis z RFO – údaje o narodení,
  + Výpis z RFO – údaje o uzavretí manželstva,
  + Výpis z RFO – údaje o úmrtí.

Modul umožňuje sprístupniť údaje z Registra elektronických služieb prostredníctvom CSRÚ a zároveň umožní poskytovať údaje MŠVVaM SR prostredníctvom CSRÚ (využitím súčasného komponentu CSRÚBox). Modul umožňuje spracovanie a poskytovanie údajov v medzinárodnom formáte v zmysle Nariadenia Európskeho parlamentu a Rady (EÚ) 2018/1724 z 2. októbra 2018 o zriadení jednotnej digitálnej brány na poskytovanie prístupu k informáciám, postupom a asistenčným službám a službám riešenia problémov a o zmene nariadenia (EÚ) č. 1024/2012.

V zmysle funkčných požiadaviek na riešenie modul MDM a DI zabezpečuje tvorbu a poskytovanie otvorených údajov na úrovni 4\* podľa Vyhlášky ÚPPVII č. 78/2020 Z. z. o štandardoch pre informačné technológie verejnej správy.

Modul umožňuje konsolidáciu údajov, tzn. skladať dátové objekty špecifického formátu a štruktúry v súlade s podporovaným formátmi podľa Vyhlášky ÚPPVII č. 78/2020 Z. z. o štandardoch pre informačné technológie verejnej správy. Funkčnosť konsolidácie údajov bude využitá pre analytické spracovanie údajov a ich poskytovanie pre konsolidovanú analytickú vrstvu. Pre analytické spracovanie údajov modul umožňuje využiť funkčnosti anonymizácie a pseudonymizácie.

## **Reporting, analytika a kontrola (RAK)**

Modul Reporting, analytika a kontrola je určený pre realizáciu kontrol a analýzu dát. Modul obsahuje funkcie umožňujúce výkon kontrol na mieste aj na diaľku. Modul poskytuje funkcie prehľadov a štatistík ako aj podporu pre vyhodnocovanie merateľných identifikátorov výkonnosti (KPI). Analytické funkcie sú dostupné vo forme prednastavených reportov a štatistík podporujúcich vyhodnocovanie procesov. Výstupy sú dostupné cez vizuálny grafický prístup na základe definovaných prístupových práv.

## **Logovanie elektronických služieb (LES)**

Modul Logovanie elektronických služieb zabezpečuje funkcie pre logovanie udalostí z aplikačných a systémových komponentov informačného systému Elektronické služby regionálneho a vysokého školstva (ESRaVŠ) a sprístupňuje ich pre potreby jeho prevádzky a riadenia v prípade analýzy a riešenia incidentov.

# Integračné rozhrania

Integračné rozhrania informačného systému Elektronické služby regionálneho a vysokého školstva (ESRaVŠ) vybudované na báze štandardnej komunikácie cez webové služby umožňujú získavanie údajov evidovaných a spravovaných v systéme.

Z informačného systému Elektronické služby regionálneho a vysokého školstva (ESRaVŠ) sú pre prostredie eGovernmentu SR resp. EÚ poskytované nasledujúce datasety :

* + Register žiakov a študentov
* Údaje o dochádzke žiakov ZŠ a SŠ,
* Údaje o najvyššom dosiahnutom vzdelaní/kvalifikácii (ZŠ, SŠ, VŠ),
* Výpis z centrálneho registra detí, žiakov a poslucháčov.
  + Register pedagogických a odborných zamestnancov
* Overenie pedagogických, odborných a ostatných zamestnancov v centrálnom registri,
* Overenie pedagogickej spôsobilosti,
* Výpis z centrálneho registra pedagogických, odborných a ostatných zamestnancov.
  + Potvrdenia o štúdiu, vzdelaní a kvalifikácii
* Potvrdenie o návšteve základnej, strednej a vysokej školy,
* Potvrdenie o stredoškolskom vzdelaní,
* Potvrdenie o vysokoškolskom vzdelaní,
* Doklad o kvalifikačnom stupni terciárneho vzdelania,
* Potvrdenie o zápise na vysokoškolské vzdelávanie,
* Potvrdenia o štúdiu, vzdelaní a kvalifikácii.

# Podpora výkonu verejnej moci elektronicky

V súlade s požiadavkami Zákona č. 305/2013 Z. z. o elektronickej podobe výkonu pôsobnosti orgánov verejnej moci (zákon o e-Governmente) bolo v rámci projektu vybudované riešenie, ktoré podporuje realizáciu dvoch základných procesov pre výkon verejnej moci elektronicky. Sú to :

* + Proces „Realizácia podania elektronickým spôsobom“,
  + Proces „Podpisovanie a doručovanie elektronických úradných dokumentov“.

## **Realizácia podania elektronickým spôsobom**

Ako prístupové miesto pre realizáciu podaní v elektronickej forme sa využíva Portál elektronických služieb. Po realizácii podania je toto doručené do elektronickej schránky MŠVVaM SR, ktorá je prevádzkovaná prostriedkami MŠVVaM SR. Po doručení podania do elektronickej schránky je realizované štandardizované spracovanie na úrovni rezortnej elektronickej podateľne MŠVVaM. Pri spracovaní podania v rezortnej elektronickej podateľne MŠVVaM sa vykoná:

* + overenie všetkých autorizácií v elektronickom podaní (elektronických podpisov alebo elektronických pečatí),
  + vytvorenie a odoslanie potvrdenia o doručení podania, ktoré sa zasiela do elektronickej schránky odosielateľa.

## **Podpisovanie a doručovanie elektronických úradných dokumentov**

V informačnom systéme Elektronické služby regionálneho a vysokého školstva ESRaVŠ vznikne ako odpoveď na podanie elektronický úradný dokument. Takýto elektronický úradný dokument je spolu s metadátami poskytnutý pre proces podpisovania doručovania elektronických úradných dokumentov. Tento proces v spolupráci s rezortnou elektronickou podateľňou zabezpečí autorizáciu dokumentu kvalifikovanou elektronickou pečaťou MŠVVaM SR a odoslanie dokumentu do elektronickej schránky žiadateľa na ÚPVS.

# **Základná charakteristika informačného systému Pôžičky z FnPV (Pôžičky)**

Informačný systém Pôžičky z FnPV (Pôžičky), ako modulárna súčasť rezortného informačného systému (RIS), slúži pre internú potrebu FnPV na správu pôžičiek a úverových účtov v celom životnom cykle od elektronickej žiadosti až po evidenciu a správu bežiacich pôžičiek  ich splátok, až po uzavretie prípadu.

Systém umožňuje:

* + spracovanie elektronických žiadostí o pôžičku pre študentov, pedagógov a ďalšie osoby, ktorým bude umožnené žiadať o pôžičku v súlade s legislatívou,
  + online prístup do úverových účtov žiadateľov o pôžičku, kde si ako používatelia budú môcť požiadať o ďalšie zmeny, napr. o zmenu doručovacej adresy.

Systém poskytuje back-office podporu pre študentov a pedagógov pre spracovanie žiadostí o pôžičku z Fondu na podporu vzdelávania vrátane funkcionalít ako sú omeškania, evidencia a sledovanie splátok, upomienkový proces, notifikácie podporujúc nasledujúce biznis procesy:

* + BP01 – Doručenie žiadosti o pôžičku
  + BP02 – Schvaľovací proces
  + BP03 – Tlač zmlúv o pôžičke
  + BP04 – Podpis zmlúv o pôžičke
  + BP05 – Poukázanie pôžičky
  + BP06 – Správa pôžičky
  + BP07 – Splatenie pôžičky
  + BP08 – Vyradenie z archivácie
  + BP09 – Prehľad a splácanie pôžičky klientom
  + BP10 – Vymáhanie pôžičky

Súčasťou je aj integrácia na nasledujúce informačné systémy :

* + Asseco SPIN,
  + Slovenská sporiteľňa,
  + Wüstenrot poisťovňa,
  + Centrálny register zmlúv,
  + Štátna pokladnica,
  + Centrálny register študentov vysokých škôl,
  + Register zamestnancov vysokých škôl,
  + Centrálny register vysokých škôl,
  + referenčné registre verejnej správy.

# Základný popis modulov systému

## **Administrácia**

Modul Administrácia umožňuje správu vyhradenej skupiny údajov v nasledujúcom rozsahu :

* + správa používateľského účtu (vytvorenie, aktualizácia údajov a oprávnení, deaktivácia),
  + konfigurácia oprávnení pre používateľské role,
  + správa používateľských číselníkov,
  + riadenie schvaľovacieho procesu.

## **Interný portál**

Interný portál zodpovedá za funkcionality internej časti systému, t.j. tej, do ktorej majú prístup len interní zamestnanci FnPV a externí dodávatelia. Predstavuje kľúčové funkcionality systému, ktoré umožňujú manuálne spracovávať pôžičky v celom ich životnom cykle. Aktérmi sú FnPV – Administrátor, Referent pôžičiek, Sekretariát, Vedúci oddelenia pôžičiek, Referent kontroly, Účtovník, Rada fondu, Riaditeľ a Externý dodávateľ – Právny zástupca. Modul obsahuje nasledujúce skupiny prípadov použitia:

* + **správa žiadostí o pôžičku**
* manuálna kontrola žiadosti o pôžičku,
* schválenie/neschválenie žiadosti o pôžičku,
* posunutie žiadosti o pôžičku do ďalšieho termínu.
  + **správa zmlúv**
* nahratie šablóny zmluvy o pôžičke,
* tlač zmluvy o pôžičke,
* zverejnenie zmluvy o pôžičku v Centrálnom registri zmlúv
  + **správa platieb**
* párovanie platieb (prijatých riadnych mesačných splátok, mimoriadnych splátok, posledných alebo nových splátok, zostatkov dlhu, úhrad nedoplatkov a iných platieb súvisiacich s pôžičkou),
* vyčíslenie poslednej splátky pôžičky,
* vyčíslenie novej splátky pôžičky (po osobitnom odklade splátok alebo odklade splátok z iného kvalifikovaného dôvodu v prípade, ak sa po ukončení nemení lehota splatnosti),
* vyčíslenie zostatku dlhu pôžičky (v prípade záujmu o jednorazové splatenie pôžičky zo strany dlžníka/ručiteľa),
* spracovanie preplatkov,
* spracovanie mylných platieb,
* spracovanie neidentifikovateľných platieb.
  + **správa údajov**
* zmena kontaktných údajov žiadateľa o pôžičku/ručiteľa,
* zmena ručiteľa,
* výmaz údajov o pôžičke z archivácie.
  + **všeobecná správa pôžičiek**
* zaslanie oznámenia/potvrdenia/upozornenia/výzvy/upomienky,
* predĺženie lehoty použitia a preukázania účelu pôžičky,
* predĺženie lehoty splatnosti,
* vypracovanie odkladu splátok,
* vykonanie odpisu pôžičky,
* potvrdenie/zamietnutie položky z fronty úloh.
  + **vymáhanie pôžičky**
* vypracovanie odovzdávajúceho protokolu,
* vymáhanie pôžičky,
* rozhodnutie o odpísaní pôžičky ako nedobytnej pohľadávky,
* účtovné odpísanie priamej finančnej straty,
  + **exporty a štatistiky**
* vygenerovanie exportu do účtovníctva,
* vygenerovanie exportu do poisťovne,
* vygenerovanie štatistiky,
* vygenerovanie súborov na hromadné poukázanie pôžičiek.

## **Zákaznícky portál**

Zákaznícky portál zodpovedá za funkcionality Zákazníckeho portálu, t.j. tej časti systému, do ktorej môžu pristupovať klienti. Umožňuje žiadať o pôžičku a Dlžníkom spravovať svoje poukázané pôžičky počas celého ich životného cyklu. Aktérmi sú Klient – Žiadateľ o pôžičku a Dlžník.

Modul obsahuje nasledujúce skupiny prípadov použitia:

* + **správa údajov**
* zmena kontaktných údajov dlžníka/ručiteľa,
* zdokladovanie účelového použitia pôžičky,
* zdokladovanie ukončenia štúdia.
  + **platby**
* realizácia riadnej mesačnej splátky,
* realizácia mimoriadnej splátky.
  + **prehľad pôžičiek**
* zoznam pôžičiek,
* detail pôžičky.

## **Všeobecné funkcionality**

Všeobecné funkcionality sú spoločné pre všetky osoby, ktoré majú prístup do informačného systému Pôžičky z FnPV (Pôžičky)/Zákazníckeho portálu. Podľa udelených práv umožňujú používateľovi prístup k údajom a manipuláciu s nimi. Aktérmi sú FnPV, Externý dodávateľ a Klient.

* + vyhľadávanie záznamov v systéme na základe stanovených kritérií,
  + vloženie dokumentu do systému, kde si ho môžu prehliadať ďalší používatelia s dostatočnými prístupovými právami,
  + export vybraného dokumentu do formátu vhodného pre tlač,
  + fyzické vymazanie dokumentu zo systému.

## **Systémové služby**

Systémové služby zodpovedajú za funkcionality všetkých automatizovaných služieb v celom systéme. Sú využívané na správu pôžičky v celom jej životnom cykle a na komunikáciu s externými systémami. Aktérom je IS FnPV. Modul obsahuje nasledujúce skupiny prípadov použitia:

* + **všeobecná správa pôžičiek**
* kontrolný automatizovaný proces,
* priradenie čísel zmlúv,
* identifikovanie dlžníkov, ktorí si môžu uplatniť nárok na odpis pôžičky,
* uloženie prichádzajúceho/odchádzajúceho dokumentu do modulu Pošta.
  + **správa platieb a splácania**
* generovanie odkladu splátok,
* automatické párovanie platieb,
* prepočet zostatkov dlhu,
* vyčíslenie poslednej splátky pôžičky.
  + **komunikácia s externými systémami**
* Komunikácia s registratúrnym systémom
* Komunikácia s ekonomickým systémom Asseco SPIN
* Komunikácia so Slovenskou sporiteľňou (historické pôžičky)
* Komunikácia so Štátnou pokladnicou (aktuálne pôžičky)
* Komunikácia s Wüstenrot poisťovňou (poistenie pôžičiek),
* Komunikácia s Centrálnym registrom zmlúv,
* Komunikácia s Dispečerom elektronických služieb, ktorý ako súčasť informačného systému Elektronické služby regionálneho a vysokého školstva (ESRaVŠ) zabezpečuje integráciu na referenčné registre rezortu, referenčné registre a údaje verejnej správy a na podávanie elektronických žiadostí o pôžičky.

## **Reporting**

Modul poskytuje prehľady nad evidenciami a ostatné analytické výstupy, pričom sú realizované pomocou nástroja Lotylda BI. Ide o aplikáciu typu Bussines Inteligence systém, ktorá sprostredkuje prostredie pre tvorbu a prezentáciu reportov, ktoré môžu obsahovať rôzne typy tabuliek a grafov. Súčasťou aplikácie sú nástroje na export reportov vo formáte XLS, PDF a JSON.

## **Evidencia Pošta**

Modul Pošta v spojení s certifikovaným registratúrnym systémom zabezpečuje kompletnú funkcionalitu potrebnú pre evidenciu, správu a archiváciu dokumentov. Vďaka napojeniu na Zákaznícky portál umožňuje odoslať dokumenty a rozhodnutia priamo do schránky používateľa dostupnú z prostredia Zákazníckeho portálu.

## **Účtovníctvo**

Modul poskytuje kompletné požadované funkcionality pre spracovanie podkladov v účtovnom systéme.

## **Bankový modul**

Modul poskytuje prepojenie na Štátnu pokladnicu a Slovenskú sporiteľňu. Zabezpečuje párovanie platieb a generovanie platobných príkazov v prípade vyplatenia pôžičky alebo vrátenia platby.

## **Evidencie notifikácií**

Modul Evidencie notifikácií poskytuje notifikácie pre všetky skupiny používateľov. Oprávneným zamestnancom FnPV poskytuje notifikácie a upozornenia na blížiace sa termíny a potrebné úkony. Tieto notifikácie sú zobrazené v internej aplikácii. Pre klientov sú notifikácie odoslané do Zákazníckeho portálu.

## **Orchestrácia a riadenie**

Modul poskytuje komplexný manažment workflowov, ich úpravu a monitoring. Modul tieto procesy automaticky vykonáva a upozorňuje na prípadný výskyt chýb v procesoch. Administrátor systému má možnosť upravovať workflow cez grafické rozhranie.

# Integračné rozhrania

## **Poskytnutie údajov žiadosti a príloh**

Proces spracovania žiadosti o pôžičku realizovaný na Portáli elektronických služieb (PES) poskytuje pre informačný systém Pôžičky z FnPV (Pôžičky) nasledujúce údaje na základe volania služby:

* + údaje žiadosti o pôžičku vo formáte XML,
  + priložené prílohy v elektronickej forme,
  + údaje o výsledku overenia elektronického podpisu v prípade, že bola žiadosť o pôžičku opatrená kvalifikovaným elektronickým podpisom žiadateľa o pôžičku.

## **Poskytnutie informácie o realizácii storna žiadosti zo strany žiadateľa o pôžičku**

Portál elektronických služieb (PES) poskytuje pre informačný systém Pôžičky z FnPV (Pôžičky) informácie o realizácii storna podanej žiadosti na základe vlastného uváženia žiadateľa o pôžičku.

## **Poskytnutie informácie o zmene stavu žiadosti o pôžičku**

Informačný systém Pôžičky z FnPV (Pôžičky) poskytuje informáciu o zmene stavu žiadosti pre Portál elektronických služieb (PES) na základe volania služby vystavenej na Dispečeri elektronických služieb (DES) v nasledujúcom rozsahu :

* + schválenie/neschválenie žiadosti o pôžičku,
  + zaslanie (vyexpedovanie) zmluvy o pôžičke schváleným žiadateľom o pôžičku na adresu trvalého pobytu/korešpondenčnú adresu,
  + zverejnenie zmluvy o pôžičke v Centrálnom registri zmlúv,
  + poukázanie pôžičky.

## **Opatrenie dokumentu pečaťou FnPV a zaslanie podpísaného dokumentu na email žiadateľa**

Informačný systém Pôžičky z FnPV (Pôžičky) využíva elektronickú službu vystavenú na Dispečeri elektronických služieb (DES), ktorá pripojí elektronickú pečať FnPV k elektronickému dokumentu. Na výstupe sa vráti podpísaný dokument s pečaťou FnPV. Následne Informačný systém Pôžičky z FnPV (Pôžičky) zabezpečí zápis podpísaného dokumentu do schránky klienta prevádzkovanej na Portáli elektronických služieb (PES) na základe volania služby vystavenej na Dispečeri elektronických služieb (DES). Portál notifikuje žiadateľa aj emailom, že má novú správu v schránke na portáli.

## **Poskytnutie konfiguračných parametrov**

Pre potreby elektronických formulárov vystavených na Portáli elektronických služieb (PES) je z informačného systému Pôžičky z FnPV (Pôžičky) vystavená elektronická služba pre :

* + poskytnutie minimálnej hranice Lehoty splatnosti pôžičky,
  + poskytnutie Výšky pôžičky pre jednotlivé typy pôžičiek samostatne,
  + poskytnutie požadovaného Dátumu doručenia žiadosti o pôžičku v papierovej forme,
  + poskytnutie požadovaného Dátumu spustenia zberu žiadostí a požadovaného Dátumu ukončenia zberu žiadostí.

## **Integrácie na Registre elektronických služieb**

Pre potreby informačného systému Pôžičky z FnPV (Pôžičky) sú na Dispečeri elektronických služieb (DES) vystavené elektronické služby pre poskytovanie údajov spravovaných v príslušných zdrojových centrálnych informačných systémov vysokých škôl v rozsahu

* + Register vysokých škôl,
  + Centrálny register študentov VŠ,
  + Centrálny register zamestnancov VŠ.

## **Integrácie na CSRÚ**

Integrácie na CSRÚ sú zo strany informačného systému Pôžičky z FnPV (Pôžičky) realizované prostredníctvom služieb modulu CSRÚBox dodaného v rámci projektu rezortný informačný systém (RIS), vystavených cez Dispečer elektronických služieb (DES). Integrácie na CSRÚ majú charakter konzumácie údajov v nasledujúcom rozsahu:

* + údaje preukazujúce, že žiadateľ o pôžičku je poberateľom pomoci v hmotnej núdzi   
    (Potvrdenie o poberaní dávok v hmotnej núdzi),
  + údaje preukazujúce, že žiadateľ o pôžičku je členom domácnosti, ktorej sa poskytuje pomoc v hmotnej núdzi (Potvrdenie o poberaní dávok v hmotnej núdzi),
  + údaje preukazujúce, že žiadateľ o pôžičku je nezaopatreným dieťaťom, ktorému zomrel rodič alebo osvojiteľ (Potvrdenie o poberaní sirotského dôchodku),
  + údaje preukazujúce, že žiadateľ o pôžičku je nezaopatreným dieťaťom, ktorému zomrel rodič alebo osvojiteľ (Rodný list žiadateľa a Úmrtný list rodiča),
  + údaje preukazujúce, že žiadateľ o pôžičku je študentom so špecifickými potrebami   
    (Preukaz fyzickej osoby s ŤZP),
  + údaje preukazujúce, že žiadateľ o pôžičku je rodičom nezaopatreného dieťaťa (Rodný list dieťaťa),
  + údaje preukazujúce, že žiadateľ o pôžičku je poberateľom peňažného príspevku na opatrovanie (Poberateľ peňažného príspevku na opatrovanie),
  + údaje preukazujúce, že žiadateľ o pôžičku má manžela alebo manželku (Sobášny list).